# Forslag fra Åsane Arbeiderpartilag

**Forslag 1**

1. Tilleggsforslag: Nytt punkt linje 4694: «Sammen med partene i arbeidslivet vurdere arbeidstidsordninger som kan gi mer fleksibel fritid for familier med barn i småskolen.»

Begrunnelse: "Fremdeles er det mange småbarnsfamilier som sliter med å få dagen til å gå opp", heter det i innledningen til familiekapittelet (linje 4667). Teksten er god, men følges ikke opp konkret. Punktene under er for snevre i å rette seg mot småbarnsfasen og særskilte behov, og tilfører lite nytt. Programmet er ellers bra på inkludering av eldre i arbeidslivet, men når det mangler tiltak for andre livsfaser fremstår dessverre totalen ubalansert. Mer fritid for familier med barn i småskolen er en viktig sak - det er her tidsklemmen virkelig kniper til, og vi i Ap trenger å vise at vi ønsker å finne løsninger. Forslaget her er ikke låst til en bestemt modell, men løfter et viktig poeng som programmet må ivareta bedre.

**Forslag 2**

2. Tilleggsforslag: Nytt punkt linje 1424: "Invitere partene i arbeidslivet til dialog om ulike former for arbeidstidsreformer."

Begrunnelse: Programmet inneholder ingenting om arbeidstidsreduksjon, og det er en stor svakhet. LO-kongressen vedtok i 2017 arbeidstidsforkortelse, og LO-medlemmer i AP er opptatt av dette. Slike reformer av ulike typer kan bli viktige bidrag til veien videre etter korona, og en Ap-ledet regjering må legge aktivt til rette for kreativitet og godt samspill mellom partene. Fra LOs vedtak: "Arbeidstidsreformer vil kunne gi et mer inkluderende og likestilt arbeidsliv med flere hele stillinger og større muligheter for flere til å stå i arbeid til oppnådd pensjonsalder. Det vil på ulike måter være behov for arbeidstidsforkortelser fremover. Det gjelder tid for å styrke kompetansen, det gjelder reduksjon i daglig arbeidstid eller andre former for arbeidstidsforkortelser. Hvor raskt og omfattende reduksjonen kan skje vil være avhengig av hvor mye av veksten som ellers tas ut i investeringer, i kjøpekraftforbedringer eller andre velferdsgoder."

**Forslag 3**

3. Endringsforslag linje 1647: "At staten skal bidra med minst 70 prosent..."

Begrunnelse: Viser til årsmøtevedtak AiB om at bompenger ikke er en bærekraftig finansieringskilde og at det er behov for større statlig andel.